Presseomtale - tpmautocentrum
Ét er hvad vi selv mener, men hvad mener andre om os?
FLOT GULD CERTIFICERING TIL TPM AUTOCENTRUM
I dag stilles der høje krav til et autoværksted. Der skal være styr på sikkerheden, miljøforanstaltningerne skal være i orden, teknologien skal være up to date og samtidig skal det være rart og trygt at komme på værkstedet.
Alt dette gør det svært for bilejeren at gennemskue, hvilken standard et værksted har inden for disse områder. Netop derfor bliver alle Teknicar værksteder CAC Certificeret.
Det var en glad og stolt ejer af TPM Autocentrum, der d. 11. juni 2020 fik overrakt et flot gulddiplom. TPM Autocentrum er netop blevet certificeret med en score på 4,7 ud af 5,0 i den interne kvalitetskontrol, CAC Certificering, hvilket udløser en guld-certificering.
Den flotte score i CAC Certificeringen kommer efter at TPM Autocentrum har arbejdet målrettet mod det i den seneste tid. I 2019 flyttede TPM Autocentrum i nye større lokaler. I opbygningen af det nye domicil var det muligt at arbejde konkret med flere af punkterne fra Certificeringen. ”Vores nye domicil har været igennem en større renovering. I denne proces har vi løbende tænkt de punkter ind fra CAC Certificeringen, der omhandler ankomst og kundemodtagelse samt opbygning af selve værkstedet. Derfor er vi netop også så glade og stolte over, at vores arbejde har virket” udtaler Tomas Parsberg Madsen, indehaver af TPM Autocentrum.
CAC Certificering er en kontrol af alle de interne faktorer, der spiller ind for at kunne yde en god kvalitet og tilbyde en god kundeservice. Det gælder bl.a. kontrol af kundefaciliteter, værkstedsudstyr, tekniske data, efteruddannelse etc. CAC Certificeringen udføres én gang årligt på alle Teknicar værksteder og det er netop dette, TPM Autocentrum har fået gennemført, hvor resultatet blev et flot guld certifikat.
Siden 1992, hvor Tomas Parsberg Madsen startede sin karriere, er der sket en stor udvikling i autobranchen. ”Jeg kan godt mærke, at der stilles højere krav til os som mekanikere i dag, i forhold til da jeg startede i 1992. I dag bliver vi som værksted vurderet ud fra en helhedsoplevelse, som starter allerede fra det tidspunkt, hvor kunden finder os på nettet. Dette stiller krav til faktorer som teknologi, fysiske forhold, kundeservice, udstyr og ikke mindst vores arbejde. For at følge med udviklingen i branchen skal disse ting løbende udvikles. CAC Certificeringen hjælper os til hele tiden at have fokus på faktorerne, så vi løbende kan optimere på dette”, fortæller Tomas.
Det kan lyde som et stort arbejde hele tiden at have fokus på de mange områder, men for TPM Autocentrum arbejder de gerne med det. ”Vi lever i en verden, hvor vi hele tiden skal omstille og udvikle os. Derfor vil det næsten være mærkeligt, hvis vi ikke skal det med værkstedet. Vi udvikler os også meget gerne for vores kunders skyld, så de altid trygt kan aflevere deres bil hos TPM Autocentrum og hvor de samtidig kan være sikker på, at der bliver udført et professionelt stykke arbejde”, slutter Tomas.
TPM Autocentrum er en del af den danske værkstedskæde Teknicar. Hos TPM Autocentrum tilbyder de alt under et tag. Det vil sige servicere og reparation af alle bilmærker i alle aldre, rudecenter, lån og leje af biler, skadecenter, autolakering, rustbeskyttelse og meget mere. De følger bilimportørernes forskrifter og anvender reservedele svarende til original kvalitet – derfor beholder bilejerne fabriksgarantien – selv på de nyeste biler.